«2013 -ին, երբ սկսեցինք Հյուսիսային պողոտայում կազմակերպել ՄԻԱՎ-ի արագ թեստավորման միջոցառումներ, իրականացրինք մոտ 150 հետազոտություններ: Տարիների ընթացքում այդ թիվն ավելի է մեծացել: Այս տարի՝ միայն դեկտեմբերի 1-ին, հետազոտվել է 186 մարդ: Սա խոսում է այն մասին, որ մարդիկ արդեն որոշ չափով կոտրել են կարծրատիպերը, հասկանում են կարեւորությունը եւ իրենց կամքով, գիտակցաբար գալիս են հետազոտվելու»,- ասում է ՁԻԱՀ-ի կանխարգելման հանրապետական կենտրոնի ներկայացուցիչ Արեւիկ Պետրոսյանը: Կան նաեւ նախադեպեր, երբ երիտասարդներն ամուսնանալուց առաջ գնում են ստուգման՝ հետագայում առողջական խնդիրներից խուսափելու համար: